ไฟแนนซ์ทูเดย์
&#8216;ในการทำสิ่งใดๆ นั้นเราไม่อาจก้าวพรวดเดียวถึงจุดสุดยอดได้&#8217;
16 ก.ค. 2555

‘ในการทำสิ่งใดๆ นั้นเราไม่อาจก้าวพรวดเดียวถึงจุดสุดยอดได้’
...พล.ต.ต.อรรถกฤษณ์ ธารีฉัตร “ผู้การโจ้ก” อดีตรองผู้บังคับการตำรวจภูธรภาค 4 ที่ปัจจุบันก้าวขึ้นเป็นผู้อำนวยการสำนักงานสลากกินแบ่งรัฐบาล คนใหม่สมใจในวาสนาของตัวเองเป็นอย่างยิ่ง เมื่อสามารถสานฝันของมารดาที่เคยได้รับเชิญให้เป็นผู้หมุนออกรางวัลสลากกินแบ่งรัฐบาลในอดีต ตอนนี้ลูกชายก้าวมาเป็นผู้นำองค์กรที่มารดาได้มอบโชคให้กับผู้โชคดีแล้วแม่จ๋า...
...ยังคงเดินหน้าสร้างความกระจ่างในการทำงานของธนาคารเอสเอ็มอีแบงก์อย่างต่อเนื่องสำหรับ นริศ ชัยสูตร อธิบดีกรมธนารักษ์ ในฐานะประธานกรรมการธนาคาร ล่าสุดออกมาบอกว่า การสอบการบริหารงานของ โซรอสโสฬส สาครวิศว กรรมการผู้จัดการเอสเอ็มอีแบงก์ คาดว่าจะได้ผลสรุปเร็วๆ นี้ โดยจะมีการสรุปในบางเรื่องออกมาก่อน ไม่ต้องรอให้สอบหมดทุกเรื่อง คอยลุ้นกันว่าจะออกหัวออกก้อย...
...ตอนนี้รัฐบาล ยิ่งลักษณ์ ชินวัตร ประกาศให้ความสำคัญกับการปราบปรามการทุจริต ประพฤติมิชอบ ยันคอร์รัปชันในวงราชการรัฐวิสาหกิจ แต่นายกรัฐมนตรีปูจ๋ารู้หรือไม่ว่า มีประธานกรรมการในตลาดทุนคนหนึ่งที่หญ่ายยยยยคับตลาดทุน ซึ่งเคยนั่งเป็นประธานกรรมการบริหารธนาคารรัฐแห่งหนึ่งก่อนที่จะลาออกมานั่งตำแหน่งที่ฝ่ายการเมืองประเคนให้นั้นได้ขายที่ดินของตัวเองให้กับผู้ซื้อรายหนึ่งโดยไปทำจำนองไว้กับธนาคารเอกชนแห่งหนึ่งเพื่อซ่อนเรื่องไว้ ต่อมาก็นำที่ดินผืนดังกล่าวมารีไฟแนนซ์กับธนาคารรัฐที่ตัวเองนั่งเป็นประธานกรรมการบริหารอยู่ เรื่องแบบนี้เข้าข่ายทุจริตแสวงหาผลประโยชน์แห่งตนหรือไม่ใครช่วยตอบหน่อยเป็นไร????